El delegat d'Aigües sol·licita més inversions per a solucionar problemes importants en el municipi
13 d’octubre 2021

![Imagen sin texto alternativo.](/media/nffbsgmo/70-c_aiguamini.jpg)  
  
  

El regidor delegat de Manteniment i d'Aigües, Pepe Gil, ha mantingut una reunió amb la Secretaria Autonòmica d'Emergència Climàtica i Transició Ecològica i l'Entitat Pública de Sanejament d'Aigües Residuals (EPSAR), per a traslladar de primera mà els problemes que en relació a les competències de les mateixes entitats, existixen a Sagunt; així com les possibles solucions i la urgència de les actuacions. El regidor ha destacat els diners que anualment ingressen els veïns i veïnes de Sagunt, a través del rebut de l'aigua, perquè estes entitats realitzen inversions i manteniment que són de la seua competència. En la reunió van participar la secretària autonòmica d'Emergència Climàtica i Transició Ecològica, Paula Tuzón, el director general de l'Aigua, Manuel Aldeguer, i el gerent de EPSAR, Juan Ángel Conca.

Entre les qüestions que el regidor delegat de Manteniment i d'Aigües, Pepe Gil, ha plantejat durant la reunió, es troben aquelles que entén són competència de les citades entitats com ara: el tanc de tempestes per a evitar les inundacions en la part més pròxima a la platja al Port de Sagunt i la millora dels sistemes de bombament i conducció a la depuradora, i els possibles sobreeixidors; el col·lector de pluvials a Almardà; la construcció de la nova EDAR (Estació Depuradora d'Aigües Residuals) que permeta assumir les necessitats reals; la posada en funcionament del depòsit que la EPSAR té en el Camí del Batle per a garantir el subministrament a Almardà en cas que les canonades tingueren problemes com ha passat fa unes setmanes; l'autorització per a connectar la xarxa de Canet d'en Berenguer amb la de Sagunt a l'altura d’Almardà per a assegurar-nos aigua recíprocament; i el permís de connexió per a proveir a la Universitat Adventista.

El regidor ha agraït «**la rapidesa a concertar la reunió, la cordialitat, així com la disposició per part de la Conselleria per a atendre les nostres demandes**», al que ha afegit: «**Certament la reunió va ser molt útil i donarà pas a una reunió tècnica per a concretar com poden abordar-se les diferents inversions necessàries per a solucionar els problemes que patim actualment i de manera recurrent així com la calendarització  d'estes. Òbviament són obres tan importants que difícilment poden començar-se en breu i que necessiten de la redacció dels projectes d'execució, però entenem que de manera prioritària començaran els estudis preliminars perquè es redacten els projectes**».

Així mateix, Gil, ha afirmat que «**tenim la certesa que algunes de les actuacions seran considerades com a prioritàries per la Direcció General de l’Aigua i l’EPSAR, i que no tardarem massa a veure alguns avanços**».

 ​​

*   [](http://www.facebook.com/sharer.php?u=https://aytosagunto.es/va/actualitat/el-delegat-d-aigües-sol-licita-més-inversions-per-a-solucionar-problemes-importants-en-el-municipi/ "Facebook")
*   [](http://twitter.com/share?url=https://aytosagunto.es/va/actualitat/el-delegat-d-aigües-sol-licita-més-inversions-per-a-solucionar-problemes-importants-en-el-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-delegat-d-aigües-sol-licita-més-inversions-per-a-solucionar-problemes-importants-en-el-municipi/ "Linked In")
*   [](mailto:?body=https://aytosagunto.es/va/actualitat/el-delegat-d-aigües-sol-licita-més-inversions-per-a-solucionar-problemes-importants-en-el-municipi/)